CELEX: 62019CN0866
Language: sk
Date: 2019-11-27 00:00:00
Title: Vec C-866/19: Návrh na začatie prejudiciálneho konania, ktorý podal Sąd Najwyższy (Poľsko) 27. novembra 2019 – SC/Zakładowi Ubezpieczeń Społecznych I Oddziałowi w Warszawie Wydziałowi Realizacji Umów Międzynarodowych

24.2.2020   
            
            
               SK
            
            
               Úradný vestník Európskej únie
            
            
               C 61/19
            
         
      Návrh na začatie prejudiciálneho konania, ktorý podal Sąd Najwyższy (Poľsko) 27. novembra 2019 – SC/Zakładowi Ubezpieczeń Społecznych I Oddziałowi w Warszawie Wydziałowi Realizacji Umów Międzynarodowych
      (Vec C-866/19)
      (2020/C 61/23)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Najwyższy
      
         Účastníci konania pred vnútroštátnym súdom
      
      
         Navrhovateľ: SC
      
         Odporca: Zakład Ubezpieczeń Społecznych I Oddział w Warszawie Wydział Realizacji Umów Międzynarodowych
      
         Prejudiciálna otázka
      
      Má sa článok 52 ods. 1 písm. b) nariadenia (ES) Európskeho parlamentu a Rady 883/04 z 29. apríla 2004 o koordinácii systémov sociálneho zabezpečenia (1) vykladať v tom zmysle, že príslušná inštitúcia:
      
                  a)
               
               
                  zohľadňuje – podľa vnútroštátneho práva –doby neprispievania v rozsahu neprekračujúcom jednu tretinu súčtu dôb prispievania dosiahnutých na základe vnútroštátneho práva a práva iných členských štátov zároveň na účely určenia teoretickej výšky dávky [bod i)], ako aj skutočnej výšky dávky [bod ii)], alebo
               
            
                  b)
               
               
                  zohľadňuje – podľa vnútroštátneho práva – doby neprispievania v rozsahu neprekračujúcom jednu tretinu súčtu dôb prispievania dosiahnutých na základe vnútroštátneho práva a práva iných členských štátov len na účely určenia teoretickej výšky dávky [bod i)], ale nie na účely určenia skutočnej výšky dávky [bod ii)], alebo
               
            
                  c)
               
               
                  na účely určenia teoretickej výšky dávky [bod i)] alebo skutočnej výšky dávky [bod ii)] nezohľadňuje doby poistenia dosiahnuté v inom členskom štáte pri výpočte maxima dôb neprispievania stanoveného podľa vnútroštátneho práva?
               
            
         (1)  Ú. v. EÚ L 166, 2004, s. 1; Mim. vyd. 05/005, s. 72.